उल्टी और दस्त रामका भूक लाग टिक्‍कि खाइस्। हरि बरफके गोला खाइस्। दुइनो खेलके घरे गए। घर पहुचत पहुचत दुइनो बिमार पड्गए।
हरिका उल्टी और रामका दस्त आइगवा। दुइनो घरे पहुचके अम्मा बप्पाका बताइन। अम्मा नोन सक्‍करके झोल पियाइन। बप्पा दवाई लाइके दिहिन।
रामके बप्पा हरि और रामका बुलाईन।
बप्पाः घामेमा न खेलेव। घामेमा चलेक बखत बहिरेके चीज नखाएव। बासी और बहिरेक चिज न खावो।
उल्टी दस्तसे होइ वाला नोक्सान।
बप्पाः पानी नोनके कमी होत है। इके वजहके चक्‍कर आवत है। कमजोरी होत है।
बप्पाः सुनो बेटवा, भूखमा जादा नखावौ। जादा खाएसे उल्टी दस्त आवत है। बजारके चीज न खावो। बजारके चीजमा किटाणु होत है।
रामः बप्पा किटाणु का होय।
बप्पाः किटाणु बहुत छोटा किरवा होय। जौन आँखीसे नाइ दिखात है। पर गन्दा जघा पर होत है।
हरिः किटाणुसे कैसे उल्टी दस्त होइ।
बप्पाः किटाणु खानाकय साथ पेटेमा जात है। और पेट गडबड होय जात है।
बप्पाः खाना खाएसे पहिले हात धोऔ। न तो, किटाणु पेटमा जाइ। फिर उल्टी दस्त आइ।
हरिः अच्छा, अब जान पाएन।
बप्पाः उल्टी दस्तमा पानी उबालेक पियौ। उमा चीनि नोनके घोल मिलाएके पियौ। दुइ तीन दिनमा न रूके। तुरून्तै डाक्टर पास जायौ।
राम हरिसे कहे लाग।
रामः अबसे बहिरेक चीज नखइबे।
हरिः घरमा भि हात धोएके खइबे। खाएके बाद भि हात धोइबे।
रामः आसपास सफाई रखबे।
हरिः हमहुं रोज नहइबे।
बप्पाः शौचालय भि सफा रख्खो। टट्टीके बाद साबुन पानीसे हात धोवो।
बप्पाः उल्टी दस्तके उपाय जान गयौ। अब रख्यो आपन धियान।
दुइनो उल्टी दस्तके बारेमा जान गय। अब रहिये होसियार। दुइनो फिर गए खेले।